На основу одредбе члана 46. Закона о локалној самоуправи ( „Службени гласник РС“ бр.129/2007 и 83/2014), члана 3. и члана 22. став 3. Одлуке о Општинском већу општине Гаџин Хан ( „Службени лист града Ниша“ бр.83/2008), члана 348. Закона о облигационим односима ("Сл. лист СФРЈ", бр. 29/78, 39/85, 45/89 - одлука УСЈ и 57/89, "Сл. лист СРЈ", бр. 31/93 и "Сл. лист СЦГ", бр. 1/2003 - Уставна повеља), одлучујући по захтеву Зорана Николића из М.Вртопа за отуђење приплодног грла по уговору о додели квалитетне јунице 320-44/12-I-96 од 10.02.2012.године,

Општинско веће општине Гаџин Хан, на 110. (стодесетој ) седници, одржаној дана 16. септембра 2015. године, доноси

**Р Е Ш Е Њ Е**

**1-ЗАКЉУЧИТИ** са **Зораном Николићем из М. Вртопа**, анекс уговора бр. 320-44/12-I-96 о додели квалитетне јунице бр. DE 0943372587 од 10.02.2012.године.

**3-ОВЛАШЋУЈЕ СЕ** Саша Ђорђевић председник општине Гаџин Хан да у име и за рачун општине Гаџин Хан закључи анекс уговора о додели квалитетне јунице из става 1. изреке овог решења са Зораном Николићем из М.Вртопа.

**О б р а з л о ж е њ е**

 Општинском већу општине Гаџин Хан, дана 09.09.2015. године Зоран Николић из М. Вртопа, поднео је молбу бр. 320-422/15-III, којом је затражио да му се одобри отуђење јунице сименталске расе DE 0943372587. Као разлог оваквог захтева наводи неуспело лечење стерилитета и немогућност даље репродукције, што доказује потврдом ветеринарске станице из Гаџиног Хана бр. 151 од 09.09.2015.год. датом у прилогу захтева.

Законом о облигационим односима ("Сл. лист СФРЈ", бр. 29/78, 39/85, 45/89 - одлука УСЈ и 57/89, "Сл. лист СРЈ", бр. 31/93 и "Сл. лист СЦГ", бр. 1/2003 - Уставна повеља), чланом 348. прописано је:

*„Обавеза престаје ако се поверилац и дужник сагласе да постојећу обавезу замене новом и ако нова обавеза има различит предмет или различит правни основ.“*

Одлучујући о захтеву Зорана Николића из М. Вртопа, утврђена је могућност одобравања

отуђења приплодног грла DE 0943372587 уз обавезу да у року од 15 дана од отуђења грла прибави квалитетно уматичено приплодно грло сименталске расе, те је на основу тога и наведених одредаба закона, донета одлука као у диспозитиву.

**Поука о правном леку**: Против овог решења може се поднети жалба Министарству пољопривреде и заштите животне средине, ул. Немањина 22-26, 11000 Београд , у року од 15 дана од дана достављања жалбе странци. Жалба се писмено непосредно предаје или шаље препорученом пошиљком поштом Општинском већу општине Гаџин Хан које је донело првостпено решење или се саопштава усмено на записник, са доказом о плаћеној административној такси у износу од 430,оо динара, на текући рачун Републике Србије број:840-742221843-57 модел 97 по тарифном броју 6. Закона о републичким административним таксама.

**ОПШТИНСКО ВЕЋЕ ОПШТИНЕ ГАЏИН ХАН**

број: 06-320-422/15-III

У Гаџином Хану, дана 16. септембра 2015. год.

 **ПРЕДСЕДНИК** **ОПШТИНСКОГ ВЕЋА**

 Саша Ђорђевић

Доставити:

- Зорану Николићу из М. Вртопа

-председнику општине Гаџин Хан

-архиви